Diari Oficial de la Generalitat Valenciana


Sumari del DOGV 8684, del 25-11-2019 (2019/11912)

RESOLUCIÓ de 21 de novembre de 2019, de la Direcció General d'Esport, per la qual s'adjudica una beca per a la realització de pràctiques professionals a la Direcció General d'Esport, que ha quedat vacant per renúncia.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8684

Data del DOGV
:   25-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11423


Data del document
:   21-11-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 21 de novembre de 2019, de la Direcció General d'Esport, per la qual s'adjudica una beca per a la realització de pràctiques professionals a la Direcció General d'Esport, que ha quedat vacant per renúncia. [2019/11608]  
Per la Resolució de 31 de maig de 2018 del director general d'Esport (DOGV núm. 8312, de 07.06.2018), es van concedir sis beques per a la realització de pràctiques professionals en la Direcció General d'Esport, regulades per la Resolució de 22 de desembre de 2017, de la Direcció General d'Esport (DOGV 8210, d'11.01.2018), de convocatòria, l'Ordre 70/2016, de 15 de novembre, de la Conselleria d'Educació, Investigació, Cultura i Esport, i el Decret 132/2009, de 4 de setembre, del Consell.   
En l'annex I de la Resolució de 31 de maig de 2018, es relacionen les persones que són beneficiàries de les beques, i en l'annex II, les persones que integren la borsa de reserva. El beneficiari d'una d'aquestes beques concedides de Grau en Ciències de l'Activitat Física i l'Esport va ser Jaime Ricardo Lledó Pardo.   
El període de duració de les beques era de 12 mesos, començant a comptar aquest període l'11 de juny de 2018, i per tant, amb duració fins al 10 de juny de 2019, amb possibilitat de pròrroga per dotze mesos més.   
Mitjançant la Resolució de 5 d'abril de 2019, de la Direcció General d'Esport, s'accepta la renúncia de Jaime Ricardo Lledó Pardo, i s'adjudica la beca vacant a Raúl Villaplana Barrachina.   
Per Resolució de 7 de juny de 2019, de la Direcció General d'Esport, es prorroguen les beques professionals esmentades de la convocatòria 2018 per un any, des de l'11 de juny de 2019 fins al 10 de juny de 2020.   
Amb efectes de 25 de novembre de 2019, Raúl Villaplana Barrachina renuncia a la beca adjudicada.  
D'acord amb l'apartat segon de la resolució de concessió, de 31 de maig de 2018, en cas que es produïsquen vacants durant el període de gaudi de les beques per renúncia, es pot concedir una nova beca per a la resta del període màxim de gaudi d'aquesta, entre les persones integrants de la borsa corresponent.  
Després de consultades les persones integrants de la borsa de reserva, per ordre de puntuació, es proposa l'adjudicació a favor de la persona de la borsa amb disponibilitat i major puntuació, d'acord amb l'apartat segon d'aquesta resolució.   
La Llei de pressupostos de la Generalitat per a 2019 conté la línia de subvenció S8139000, Programa 457,10, capítol IV, per a finançar les beques per a la realització de pràctiques professionals a la Direcció General d'Esport.   
Per tot això, d'acord amb la base setzena i la disposició addicional primera de l'Ordre 70/2016, i l'article 94 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Acceptar la renúncia a la beca de Raúl Villaplana Barrachina, amb efectes de 25 de novembre de 2019.   
  
Segon  
Adjudicar la beca vacant en el Grau de Ciències de l'Activitat Física i l'Esport, a Joan Faus Boscà, en la Direcció Territorial d'Educació, Cultura i Esport de València, amb efectes de 25 de novembre de 2019, pel període comprés des del 25 de novembre de 2019 fins al 10 de juny de 2020, tots dos inclusivament.  
  
Tercer  
La quantia global màxima destinada a aquesta beca serà de 7.359,33 euros, que es finançarà a càrrec de l'aplicació pressupostària 09.03.02, del Programa 457.10, capítol IV, línia de subvenció S8139000, dels pressupostos de la Generalitat per a l'exercici de 2019 i 2020, d'acord amb la distribució següent:   
Any 2019: 1.377,40 euros  
Any 2020: 5.981,93 euros  
L'anualitat de 2020 queda condicionada a l'existència de crèdit adequat i suficient en els pressupostos de la Generalitat per a aquest exercici.  
Aquesta beca tindrà una dotació de 1.067,15 euros mensuals bruts, de conformitat amb la Resolució de 12 de febrer de 2019, de la Conselleria d'Hisenda i Model Econòmic, i l'increment salarial addicional previst en la disposició addicional tercera del Decret llei 1/2019, de 18 de gener, del Consell, i aplicat segons l'Acord de 8 de novembre de 2019, del Consell. Sobre aquest import caldrà fer la retenció corresponent a compte de l'Impost sobre la Renda de les Persones Físiques, així com la cotització corresponent a la Seguretat Social, d'acord amb el que estableix la base segona de l'Ordre 70/2016, que va aprovar les bases reguladores.  
Aquesta resolució es publicarà en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre de 2015, del procediment administratiu comú de les administracions públiques.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que esgota la via administrativa, es podrà interposar un recurs potestatiu de reposició o interposar directament un recurs contenciós administratiu, en els terminis i davant els òrgans que s'indiquen a continuació:   
a) El recurs potestatiu de reposició s'haurà d'interposar davant el conseller d'Educació, Cultura i Esport, en el termini d'un mes comptat des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 21 de novembre de 2019.- El director general d'Esport: Josep Miquel Moya Torres.